cyanic-selkie/wikianc huggingface dataset:
Giuseppe Peano
Han var professor ved universitetet i Torino frå 1890. Namnet til Peano først og fremst knytt til Peano-aksioma, som gjev ein aksiomatisk definisjon av dei heile positive tala, samt den såkalla Peano-kurva, som gjev ei kontinuerleg avbilding av eit linjestykke på eit kvadratisk flatestykke, slik at eit kvart punkt i kvadratet kjem fram som biletet av nøyaktig eitt punkt på det gjevne linjestykket. Kurva fyller derfor heile kvadratet. Peano skapte òg det internasjonale hjelpespråket Latino sine flexione, som han sjølv nytta i skriftene sine.
Carl Bonnevie
Carl Emil Christian Bonnevie var ein norsk embetsmann og politikar for Arbeidarpartiet. Jacob Aall Bonnevie var far hans.
Svenske dialektar
Som svenske dialektar forstår ein dei lokale språklege variantene som ikkje har vorte sterkt påverka av endringar i det svenske standardspråket og opphavet deira kan verte spora opp i urnordisken. Dei vert ofte kalla for bygdemål eller soknemål. Ein «svensk dialekt» er den varianten av svensk som hovudsakleg vert tala i Sverige eller av finlandssvenskar. Ein plar å seie at ogso i områda som tidlegare høyrde til Noreg eller Danmark snakkar ein svenske dialektar. I dei områda som har høyrd til Danmark (Skåne, Blekinge og Halland) snakkar ein ogso om austdanske dialektar, med unntak for den nordlege delen av Hallan der ein snakkar det svenske götamålet. Gutnisken, dialekten frå Gotland, stammar ikkje frå gamalsvensk, men tidt vert rekna med som ein svensk dialekt etterson Gotland er ein del av Sverige. Mange av dei meir særeigne dialektane som vert snakka i stadar som Klövsjö i Jämtland, Orsa i Dalarna, Burträsk i Västerbotten eller Närpes i Österbotten omfattar ofte meir tydelege fonetiske og grammatiske aspektar, slik som bevaring av det gamle kasussystemet. Desse dialektane kan vere nesten uforståelege for dei fleste svenskane og dei fleste talarane meistrar òg riks- eller høgsvensk. Dialektane er tidt so lokale at dei kan avgrensast til einskilde sokner.
Carl Bonnevie
Bonnevie var fødd i Trondheim og utdanna seg til cand.jur. i 1904. Deretter arbeidde han som sakførarfullmektig i Moss frå 1905 og fullmektig i Vinger og Odalen frå 1906. I tida 1907-10 var han overrettssakførar i Kristiania, og så engasjert i Salten som politimann og sorenskrivar frå 1910-15.
Perioden 1915-18 var Bonnevie statsadvokat i Smaalenene og Hedmark, samt i Oslo. I 1919 fekk han arbeid i den norske legasjonen til Berlin og Wien, der han vart verande til 1923. Sidan var han byrettsdommar i Oslo til 1929, og deretter sorenskrivar i Lofoten til 1936. Bonnevie var sidan lagmann i Agder 1936-45 og i Eidsivating 1945-51. Han var i 1950-51 fyrstelagmann for Borgarting.
Bonnevie var stortingsrepresentant for Arbeidarpartiet i valperiodane 1913-15 og 1934-36. Den fyrste bolken representerte han bykrinsen Bodø og Narvik og var sekretær i Justiskomite nr 1, i den andre bolken representerte han Nordland fylke og var medlem av Justiskomiteen.
Kjelder
Stortingsbiografi
Gehenna
Gehenna (gresk γέεννα, hebraisk Gehinnom /, jiddisk Gehinnam) er namnet på ein stad utafor det gamle Jerusalem som i Det gamle testamentet vart kalla Dalen til Hinnomsonen (hebraisk  eller ) og er ein av dei to største dalane kring Gamlebyen.
I Det gamle testamentet var dette staden der fråfalne israelittar og følgjarar av forskjellige Ba'al- og kaananittisk gudar, ofra barn på bålet (2. Krønikebok 28,3). Sidan vart staden forbanna (Jer. 7,31).
Carter Peak
Carter Peak er ein fjelltopp som ligg 1 nautisk mil vest for Mount Bensley og 9 nautiske mil sørvest for Mount Starlight i Prince Charles Mountains i Mac. Robertson Land. Det vart kartlagd frå landmålingar og flyfoto under Australian National Antarctic Research Expeditions, 1955–65, og vart namngjeven av Australian Antarctic Names and Medals Committee etter D.B. Carter, elektrikar ved Mawson-stasjonen, 1965.
Wear My Ring Around Your Neck
«Wear My Ring Around Your Neck» er ein song skriven av Bert Carroll og Russell Moody, framført av Elvis Presley og gjeven ut i 1958. Dette vart den tiande hitten til Elvis på rad som nådde toppen av singellista i USA på berre to år. Det var den sjette singelen hans som nådde toppen av den amerikanske R&B-lista og nådde andreplassen på den amerikanske poplista.
Ricky Van Shelton-versjonen
Den amerikanske countrymusikaren Ricky Van Shelton spelte inn songen for filmen Honeymoon in Vegas i 1992. Shelton-versjonen, som òg kom ut på albumet hans, Greatest Hits Plus, nådde 26. plassen på Billboard Hot Country Singles & Tracks-lista.
Andre versjonar
• 1958 - Hal Munro
• 1958 - Peter Abrams and The Rhythm Rockets
• 1963 - Pat Boone
• 1965 - The Hep Stars
• 1973 - Sha Na Na
• 1977 - Country Road
• 1978 - Shakin' Stevens and Company
• 1978 - Ray Smith
• 1979 - Freddie Falcon
• 1989 - Petticoat
Catriona MacDonald
Catriona MacDonald er ein skotsk musikar og lærar frå Shetland og vert rekna som ein av dei leiande felespelarane innan folkemusikk.
Lammenhorn
Lammenhorn er eit fjell i Wallis-Alpane i Sveits. Fjellet har ei høgd på 3190 meter over havet og ligg like nord for Balfrin
Catriona MacDonald
I tillegg sitt eige band, spelar MacDonald med den skotske felegruppa Blazin' Fiddles, det kvinnelege felebandet String Sisters og folkemusikkbandet The Unusual Suspects.
Wear My Ring Around Your Neck
Andre versjonar
• 1990 - The Vanguards
Hp
HP kan syne til:
Wear My Ring Around Your Neck
Andre versjonar
• 1991 - Good Rockin' Tonight
Keyhole Markup Language
Keyhole Markup Language (KML) er eit filformat for vising av data på kart.
Wear My Ring Around Your Neck
Andre versjonar
• 1992 - Ricky Van Shelton
Keyhole Markup Language
Som ein nettlesar kan visa innhald skrive i HTML, kan KML brukast til å visa data på kart som Google Maps som virtuelle globus Google Earth.
Wear My Ring Around Your Neck
Andre versjonar
• 1992 - The Cliffters
Keyhole Markup Language
Dette er ein internasjonal standard som blir halden ved like av Open Geospatial Consortium og tidlegare av Google.
Wear My Ring Around Your Neck
Andre versjonar
• 1996 - Micke Muster
• 1998 - The Gracelands Chorale & Symphonette
• 1998 - Kjell Elvis
• 1999 - Billy Swan
• 1999 - Vikingarna
• 2000 - Hubbas
The Black Cauldron
The Black Cauldron (norsk tittel: Taran og den sorte gryte) er ein amerikansk fantasyfilm frå 1985, produsert av Walt Disney Animation Studios og utgjeven av Walt Disney Pictures. Han er den 25. animerte langfilmen frå Disney og er laust basert på den første av to bøker i The Chronicles of Prydain av Lloyd Alexander, ein serie av fem romanar som er basert på walisisk mytologi.
Wear My Ring Around Your Neck
Andre versjonar
• 2003 - Eilert Pilarm
• 2004 - Matt Lewis
• 2005 - The Unkool Hillbillies
• 2005 - John Beardsley
• 2006 - Nymonics
• 2009 - Tom Green
• 2010 - Svenne Hedlund
• Danny Boy et ses Pénitents
• Irwin Goodman
Andre språk
Songen vart omsett til tysk av Joachim Relin som «Ich brauch' keinen Ring» og spelt inn av Ted Herold i 1958. Han vart òg om sett til dansk av Bamse og gjeven ut som «La' nu vær' at ring» av Bamses Venner i 1975.
Ein norsk versjon vart skriven og framført av Benny Borg som «Ta imot denne lille ring» på Benny Borg synger Elvis i 1980.
Girolamo Cardano
Girolamo Cardano eller Gerolamo Cardano, latin: Hieronymus Cardanus var ein matematikar, fysikar, astrolog og gamblar i Italia i renessansen.
Liv og virke
Cardano er nok mest kjend for oppdagingane sine i algebra. I 1545 skreiv han boka Ars Magna, og her publiserte han løysinga på likningar av tredje og fjerde grad. Løysinga til ein bestemd tredjegradslikning, hadde han fått av Niccolo Tartaglia. Tartaglia hadde fått Cardano til å sverge at han ikkje ville røpe løysinga for nokre, og då han gjorde dette i boka si braut det ut ein langvarig strid mellom dei to. Fjerdegradslikninga vart løyst av studenten til Cardano, Lodovico Ferrari. Begge vart takka i forordet og annanstad i Ars magna. Der gjekk Cardano òg inn på det ein i moderne tid kallar imaginære tal og var i så måte nyskapande, skjønt han ikkje heilt hadde grepet om dei.
Cardano var i kronisk pengenaud og heldt seg sjølv flytande økonomisk ved evnene sine som gamblar og sjakkspelar. Boka hans om lykkespel, Liber de ludoen aleae, skriven i 1560-åra men ikkje utgjeven før i 1663, lenge etter han var død, inneheld den første systematiske handsaminga om sannsyn og har òg ein seksjon om korleis ein kan jukse.
Cardano fann opp eller vidareutvikla ei rekkje mekaniske hjelpemiddel som til dømes kombinasjonslåsen, kardansk oppheng beståande av tre konsentriske ringar som eit kompass eller gyroskop kan rotere fritt i, og det kardanske leddet som tillèt overføring av rotasjonsrørsler i ulike retningar, noko som framleis blir nytta i køyretøy. Han kom med fleire bidrag til hydrodynamikken og meinte at det er prinsipielt umogleg å konstruere noko perpetuum mobile anna enn for himmellekamar. Han utgav to naturvitskaplege oppslagsverk med eit vidt spekter av oppfinninagr, faktum og okkult overtru. Han introduserte òg kardangitteret, eit kryptografisk hjelpemiddel, i 1550.
Den eldste sonen til Cardano, og favorittsonen hans, vart avretta i 1560 etter at han tilstod å ha forgifta den utru hustrua si. Den andre sonen hans var ein gamblar som sjal pengar frå han, og faren skal deretter ha skore av han øyra. Cardano vart sjølv skulda for heresi i 1570 fordi han hadde utarbeidd og offentleggjort Jesus sitt horoskop i 1554. Det kan synast som om sonen hans bidrog på sida til aktoratet. Han vart arrestert og måtte fleire månader i fengsel, og vart tvinga til å seie frå seg professoraret sitt ved universitetet i Bologna.
Han flytta deretter til Roma, mottok ei livsvarig livrente frå pave Gregor XIII (etter at pave Pius V hadde nekta han ei) og fullførte sjølvbiografien sin. Han døydde på den dagen han visstnok lengje hadde føresett astrologisk; nokre fortalde at han vart så ergerleg over at han var i ferd med å overleve dagen at han sørgde for å få rett i spådomen sin ved å sjølv ta livet sitt.
Provinsen Sivas
Provinsen Sivas (tyrkisk Sivas ili) er ein provins i Tyrkia. Han ligg aust i Sentral-Anatolia og er den nest største provinsen i landet etter ustrekning. Naboprovinsane er Yozgat i vest, Kayseri i sørvest, Kahramanmaraş i sør, Malatya i søraust, Erzincan i aust, Giresun i nordaust og Ordu i nord. Hovudstaden er Sivas.
Hermann–Mauguin notasjon
Hermann–Mauguin-notasjon vert nytta til å representere symmetrielementa i punktgrupper, plangrupper og romgrupper. Notasjonen er kalla opp etter den tyske krystallografen Carl Hermann, som innførte det i 1928 og den franske mineralogen Charles-Victor Mauguin, som modifiserte det i 1931. Notasjonen vert stundom kalla internasjonal notasjon, fordi han vert nytta som standard av International Tables For Crystallography sidan den første utgåva deira i 1935.
Hermann–Mauguin-notasjon vert nytta innan krystallografi fordi han lett kan nyttast til å inkluderte translastoriske symmetrielement, og han spesifiserer retningane til symmetriaksane.
Tännsjön
Tännsjön er ein innsjø ved Bodsjöedet i Åre kommun i Jämtland i Sverige, ca. 10 km nordvest for Duved. Indalsälven, som vert danna like vest for Tännsjön, dannar ved utløpet av sjøen Tännforsen, som er eit av dei største fossefalla i Sverige. Innsjøen, som er omgjeve av skog og strender, har eit areal på omkring to km², og vert rekna for å vere grunn. I innsjøen er det, forutan aure og røye, regnbogeaure, som er sett ut.
Helmut Ormestad
Helmut Ormestad var ein norsk fysikar.
Han tok dr. philos. ved Universitetet i Oslo i 1955 og vart dosent same stad i 1964. Frå 1985 var han professor ved universitetet. Forskinga hans var knytt til akustikk. Ormestad vart særleg kjent for evna si til å popularisere og formidle fysikk. Saman med Otto Øgrim utgav han boka Pølser, fysikk og potetesalat i 1951, frå 1960-åra hadde dei saman program i radio og fjernsyn der fysikken vart formidla på ein enkel og morosam måte. Særleg populær var programserien Fysikk på roterommet. Ormestad var medforfatter i ei rekkje lærebøker. Rom Stoff Tid, som han skreiv saman med Otto Øgrim og Kåre Lunde, fekk Cappelenprisen i 1983. Ormestad gjorde òg ein stor innsats for Human-Etisk Forbund.
Getsemane
Getsemane (hebraisk גת שמנים, Gat-Šmânim, tyder «oljepresse») er ein hage ved foten av Oljeberget i Jerusalem, mest kjend som staden der Jesus bad og disiplane hans søv natta før krossfestinga.
Incheon internasjonale lufthamn
Incheon internasjonale lufthamn (IATA: ICN, ICAO: RKSI) er den største flyplassen i Sør-Korea, den viktigaste lufthamna som tener området kring Seoul, og er ein av dei største og travlaste lufthamnene i verda. Sidan 2005 har lufthamna vore kåra til den beste i verda av Airports Council International og fekk den beste rangeringa på 5-stjerner av Skytrax, noko berre Hong Kong internasjonale lufthamn og Singapore Changi lufthamn har klart med. Lufthamna har golfbane, spa, private soverom, skøytebane, eit casino, innandørs hagar og eit museum om koreansk kultur.
Curruca
Curruca er ei biologisk slekt av «songarar» med artar som er utbreidde i Europa, Afrika og Asia. Alle artane her var tidlegare plasserte i slekta Sylvia.
Artistnamn
Artistnamn er eit løyndenamn brukt av ein offentleg utøvar som ein musikar, skodespelar eller andre. Eit artistnamn er ofte meir velklingande, lettare å hugsa eller meir glamorøst, tiltalande eller leikent enn det eigentlege namnet til beraren. Andre grunnar til å ta artistnamn kan vera å skilja offentleg opptreden og privatliv.
Tilnamna til idrettsfolk kan i nokre høve bli eit slags artistnamn. Dette er særleg kjend frå brasiliansk fotball.
Nokre døme
Artistnamna til nokre kjende artistar følgd av fødenamn.
Band on the Run
Band on the Run er det tredje studioalbumet til Paul McCartney and Wings, gjeve ut i desember 1973. Det markerte det femte albumet til Paul McCartney etter The Beatles vart oppløyst i april 1970. Sjølv om det først selde moderat fekk det etter kvart hjelp av to hitsinglar – «Jet» og «Band on the Run» – og vart eit av dei bestseljande studioalbuma i 1974 i Storbritannia og Australia, og McCartney vann attende gunsten til kritikarane. Det er det mest suksessrike og det mest kritikarroste albumet til McCartney etter The Beatles.
Det meste av Band on the Run vart spelt inn i studioet til EMI i Lagos i Nigeria, sidan McCartney ønskte å lage eit album på ein eksotisk stad. Kort tid før dei drog til Lagos, slutta trommeslagaren Denny Seiwell og gitaristen Henry McCullough i gruppa. McCartney hadde ikkje tid til å hente inn erstattar og gjekk i studio med berre kona Linda og Denny Laine, og spelte det meste av trommer, perkusjon og sologitaren sjølv, i tillegg til bass. Då dei kom fram oppdaga dei at studioet var i dårleg stand og tilhøva i Nigeria var både spente og vanskelege. McCartney-paret vart truga med kniv og rana, og ranaren fekk med seg ein bag med ein uferdig songtekst og demolydband. Etter bandet kom attende til England la dei til fleire lydspor på det dei hadde gjort i Nigeria og spelte inn litt meir for albumet. Dette vart hovudsakleg gjort i AIR Studios i London.
I 2000 rangerte magasinet Q albumet på 75. plassen på lista si over dei 100 beste britiske albuma gjennom tidene. I 2012 vart Band on the Run rangert på 418. plassen av Rolling Stone på lista deira over dei 500 beste albuma gjennom tidene. Ei melding av Jon Landau i Rolling Stone då albumet kom ut, skildra det som «kanskje med unntak av John Lennon sitt Plastic Ono Band, det beste albumet som dei fire musikarane frå det som ein gong var The Beatles, har gjeve ut». Det var det siste albumet McCartney gav ut på selskapet Apple.
Innhald
DVD (spesial- og luksusutgåva frå 2010)
Bonus-DVD (spesialutgåva frå Best Buy) Best Buy-versjonen av albumet kom med ein fjerde disk med ein bonus-DVD.
Medverkande
Bandmedlemmar
Andre medverkande
Spesifikk vekt
Spesifikk vekt er forholdet mellom tettleiken til teit stoff og tettleiken (masse med same volum) til eit referansestoff. Ein må kjenne temperaturen og trykket for begge stoffa. Trykket er nesten alltid nær 1 atm lik 101.325 kPa. Temperaturen for begge stoffa kan variere frå industri til industri.
Spesifikk vekt er som oftast nytta i industri som eit enkelt mål på å få informasjon om konsentrasjonen til ei løysing med forskjellige stoff i, som saltlake, hydrokabonar, sukkerløysingar (sirup, juicar, vørter, most etc.) og syrer.
Spesifikk vekt kan uttrykkast matematisk som
der er tettleiken til prøven og  er tettleiken til vatn.
The Great Mouse Detective
The Great Mouse Detective (norsk tittel: Mesterdetektiven Basil Mus) er ein amerikansk animert mysteriefilm frå 1986, produsert av Walt Disney Animation Studios og utgjeven av Walt Disney Pictures. Han er den 26. animerte langfilmen frå Disney og handlar om mus og rotter som bur i London i Viktoriatida.
G.H. Hardy
Godfrey Harold Hardy var ein kjend engelsk matematikar. Hardy er kjend for resultata sine i talteori og matematisk analyse. Han vart kalla «Harold» av nokre få nære vener, men er elles kjend som «G.H.».
Blant ikkje-matematikarar er han nok mest kjend for essayet sitt om estetikken i matematikken: A mathematician's apology (1940). Dette verkte gjev eit godt innblikk i korleis matematikarar tenkjer, og det er skrive for folk som ikkje er matematikarar sjølv.
Hardy er òg kjend for å ha teke seg av den indiske matematikaren Srinivasa Aiyangar Ramanujan. Sjølv har Hardy sagt at oppdaginga av Ramanujan er dei viktigaste bidraga hans til matematikken.
Provinsen Niğde
Provinsen Niğde (tyrkisk Niğde ili) er ein liten landleg provins sør i Sentral-Anatolia i Tyrkia. Innbyggjartalet er 337 931 (2010) og av dette kring 100 000 i byen Niğde. Naboprovinsane er Kayseri, Adana, Mersin, Konya, Aksaray og Nevşehir.
Distrikt
Provinsen Niğde er delt inn i seks distrikt (hovuddistriktet er utheva):
Some av byane i desse distrikta er Bademdere, Bahçeli, Çiftehan, Darboğaz, Fertek og Kemerhisar.
Trolltjärnen
Trolltjärnen er eit tjern i Åflo, Offerdals sokn i Krokom kommun i Jämtland i Sverige.
I nærleiken av tjernet vart den 8000 år gamle Offerdalsspissen funnen i 1881. Ifølge eit gammalt segn er det ein skatt gøymd i tjernet.
Ved Trolltjärnen var det på byrjinga av 1900-talet eit teglverk, og eit kombinert kino og selskapslokale, Centralen Kaxås. Teglverket vart på byrjinga av 1910-talet flytta frå Åflo til Ede, Leiren til produksjonen vart henta frå Trolltjärnen. Drifta vart lagt ned på slutten av 1930-talet, mellom anna på grunn av problem med straumforsyninga.
Kjelder
''
Mount Cartledge
Mount Cartledge er eit fjell like aust for Mount Albion i Athos Range i Prince Charles Mountains. Det vart kartlagd frå flyfoto tekne av Australian National Antarctic Research Expeditions i 1965, og vart namngjeven av Australian Antarctic Names and Medals Committee etter W.J. Cartledge, røyrleggjar ved Wilkes-stasjonen i 1962, og snikkar ved Mawson-stasjonen i 1966.
Primærsuksesjon
Primærsuksesjon er eit uttrykk frå glasiologi og økologi for flora og fauna etter at ein isbre har trekt seg tilbake. Breen etterlèt seg eit område utan planteliv og dyreliv. Ikkje lenge etter at isen er borte, vil dei første plantene etablera seg, og etter kvart vil fleire arter av planter og dyr koma til. Ein økologisk suksesjon som startar «på berr bakke» blir kalla ein primærsuksesjon eller primær suksesjon. Primærsuksesjonar opptrer òg blant anna etter vulkanutbrot, etter leirras og jordskred og på tørrlagd innsjøbotn eller havbotn. Økologiske suksesjonar som ikkje startar på berr bakke, er sekundærsuksesjoner eller sekundære suksesjonar. Gjengroing av ein innsjø og endringane som skjer når eit åkerstykke vert liggjande brakt, er døme på sekundære suksesjonar.
Lanius
Lanius er ei biologisk slekt av mellomstore til store sporvefuglar. Slekta gjer ut for 29 av i alt 33 medlemmer av varslarfamilien, Laniidae. Artar i slekta er tilstades i Nord-Amerika, Eurasia og Afrika. Mange, særleg nordlege artar som tornskate, Lanius collurio, er sterke trekkfuglar, men det finst òg fleire døme på standfuglar i Lanius.
Skildring
Alle artane har kraftig, skarpt nebb med ein liten krok i enden. Eit anna typisk trekk er ei svart ansiktmaske, ei brei, svart augestripe frå nebb og til bak øyrane. Variasjonen i storleik er mellom 14 og 50 centimeter for dvergvarslar, Lanius gubernator, og kinavarslar, Lanius sphenocercus, høvesvis. Hos dei mest fargerike artane er hofuglar bleikare i fargene enn hannar, men hos mange av artane dominerer grått, svart og kvitt i fjørdrakta, og kjønna er da relativt like.
Slekta har to utbreiingskonsentrasjonar, i Asia og i Afrika. Ca. 11 artar lever avgrensa til Afrika, av dei er svovelvarslar, Lanius newtoni, endemisk for øya São Tomé utanfor Vest-Afrika. Av dei asiatiske artane har nokre, som isabellavarslar, Lanius isabellinus, overvintringsområde i Afrika. Berre krattvarslar, Lanius meridionalis, har heilårsutbreiing avgrensa til Europa, tre andre artar er utbreidde i Europa og Asia. Amerikavarslar, Lanius ludovicianus, er avgrensa til Nord-Amerika, borealvarslar, Lanius borealis, lever i austlege Asia og i Nord-Amerika.
Artslista
Lanius i rekkjefølgje etter EBird/Clements Checklist v2019 med norske namn etter Norske navn på verdens fugler:
Längflue
Längflue er ein mindre topp i Wallis-Alpane i nærleiken av Saas-Fee i Sveits. Det går ei kabelvogn om til toppen, som ligg ved Feebreen. Toppen er ein del av Mischabel-massivet.
Right Now av Martine Marbel
«Right Now» (engelsk for Akkurat no) er ein singel av Martine Marbel, gjeven ut 19. februar 2014. Songen er skriven av Martine Marbel og Goran Obad. 27. januar 2014 vart ein liten del av songen offentleggjort av Norsk rikskringkasting i ein presentasjonsvideo på 15 sekundar, laga i samband med Melodi Grand Prix 2014.
Melodi Grand Prix 2014
«Right Now» er eit av bidraga i den andre semifinalen i Melodi Grand Prix 2014, den norske uttakinga til Eurovision Song Contest 2014 i København i Danmark.
Naturgjødsel
Naturgjødsel er organiske stoff ein kan spreia på dyrkingsjord for å tilføra næring. Han kan stamma frå plantestoff, møkk frå dyr eller menneske, eller kompost.
Så godt som all naturgjødsel kjem i dag frå husdyr, som storfe, sauer, geit, griser og høner. Gjødsla inneheld stoff som er danna i tarmane til dyra gjennom stoffskiftet. Møkka frå dyra bør vanlegvis gå gjennom kompostering før ho kan brukast som gjødsel. Naturgjødsel tilfører planetene næringsstoff, reduserer nitrogentap, forbetrar mikrobiologien i jorda, osb. Ein kan også ha naturgjødsel frå guano, tang og tare, halm og slam.
Naturgjødsel blir spreidd som gjødsel på åker og eng. Naturgjødsel som er blanda med strø som til dømes halm blir etter måten fast og tørr, og blir spreidd med opne naturgjødselspreiarar. Der møkk og land blir sampla opp i ein møkkakjellar blir konsistensen blautare, noko som krev bruk av ein møkkaspreiar med tett tank. For svært tyntflytande møkk, og spesielt gylle, blir det nytta tankspreiarar.
Trifylía
Trifylía (gresk Τριφυλία) er ein kommune i periferieininga Messinía i periferien Peloponnes i Hellas. Trifylía ligg nordvest for Kalamáta ut mot Det joniske havet og grensar i nord mot periferieininga Ilía i Vest-Hellas.
Administrativ inndeling
Kommunen vart danna i 2011 ved at ein slo saman dei tidlegare kommunane Dei seks tidlegare kommunane er no kommunaleiningar.
Byar og tettstader
Dei største byane og tettstadene i kommunen er:
Gihonkjelda
Gihonkjelda (hebraisk skrift מעיין הגיחון) var den viktigaste vasskjelda for Davidsbyen, den opphavlege plasseringa til Jerusalem. Vasskjelda gjorde at det var mogeleg å bu i Jerusalem i oldtida. Vatnet vart ikkje berre nytta til drikkevatn, men òg til vatning av hagar i Kidrondalen. Kjelda, som berre renn til tider av året, gjorde at Siloambassenget vart bygd for å lagre vatn når kjelda ikkje rann.
Rakovski
Rakovski (bulgarsk Раковски) er ein by og ein kommune i provinsen Plovdiv i Bulgaria. Kommunen omfattar byen Rakovski og seks andre busetnader.
Kommunen har eit areal på 264 km2. Ved folketeljinga i 2011 hadde kommunen 26 381 innbyggjarar, medan sjølve byen hadde 15 175 innbyggjarar.
Dei største busetnadene i kommunen er:
Västsjön
Västsjön er ein 78,6 hektar stor innsjø i Offerdal i Krokom kommun i Jämtland i Sverige. Innsjøen ligg 374 meter over havet, og har Rörtjärnbäcken som viktigaste tilløp. Sjøen vert drenert av Västsjöån, som går til Mellsjön.
Västsjön er òg namnet på busetnaden ved innsjøen, mellom Rönnöfors og Olden. Området har vore busett sidan omkring 1850.
Kjelder
''
Anderson Hills
Anderson Hills er ei gruppe åsar, ryggar og toppar mellom Mackin Table og Thomas Hills i Patuxent Range i Pensacolafjella i Antarktis. Dei vart kartlagde av US Geological Survey frå landmålingar og frå flyfoto tekne av U.S. Navy, 1956–66. Åsane vart namngjevne av Advisory Committee on Antarctic Names etter forslag frå kaptein Finn Rønne i U.S. Navy Reserve, leiar ved Ellsworth-basen i 1957. Som viseforsvarsminister i 1954–55 hadde Robert B. Anderson ansvaret for dei amerikanske operasjonane i Antarktis.
Don't Ever Change
«Don't Ever Change» er ein popsong skriven i 1961 av Gerry Goffin og Carole King. Han er ein av dei mindre kjende songane deira, sjølv om ein versjon av The Crickets nådde topp 5 i Storbritannia. The Beatles spelte songen på BBC-showet Pop Go the Beatles, som vart gjeven ut i 1994 på samlinga Live at the BBC. Denne vart innspelt 1. august 1963, og vart først send 27. august 1963, produsert av Terry Henebery med ein sjeldan harmoniduett mellom Paul McCartney og George Harrison. Songen vart òg spelt inn av Brinsley Schwarz på deira Please Don't Ever Change i 1973, av Bryan Ferry på These Foolish Things og av Mud i 1982.
Teofilo Folengo
Teofilo Folengo var ein italiensk munk og forfattar kjend for si makaroniske dikting. Han skreiv under løyndenamna Merlino Coccajo og Limerno Pitocco da Mantova. Hovudverket hans er Baldus (Opus Macaronicum), eit satirisk heldedikt på 25 bøker.
Seher Aydar
Seher Aydar er ein tyrkisk-norsk politikar som sidan 2021 representerer Oslo og partiet Raudt på Stortinget.
Aydar er fødd i Tyrkia og kurdisk-ætta. 11 år gammal kom ho til Noreg og voks opp i Fredrikstad, der ho arbeidde i barnehage og engasjerte seg i politikken for Raud Ungdom. I 2010 vart ho vald til generalsekretær i Raud Ungdom. Landsmøtet til ungdomspartiet i april 2012 valde henne til leiar av Raud Ungdom, noko ho var i 2 år.
Etter å ha vore vararepresentant til Stortinget 2017–2021, fekk Aydar fast plass på Stortinget 2021–2025. Veljarane i Oslo gav ved stortingsvalet 2021 partiet Raudt to sete i Stortinget, Aydar slo såleis fylgje med partileiaren Bjørnar Moxnes. På Stortinget er Aydar medlem i Helse- og omsorgskomitéen og i Kontroll og konstitusjonskomitéen.
Teofilo Folengo
Liv
I 1526 vende Folengo tilbake til klosterlivet etter å ha gjort bot og frigjort seg frå mistankar om heterodoksi, etter å ha uttrykt tankar som likna Luther sine i noko av det han hadde skrive. Nokre år var han på Sicilia med støtte frå viseregenten Don Fernando de Gonzaga, ei kort tid verker det også som han var ansvarleg for eit kloster der. I 1543 trekte han seg tilbake til Santa Croce de Campesio ved Bassano og døydde der i desember 1544.
Verk
Baldus (Opus Macaronicum), som først kom ut i 1517, var det første store verket til Folengo. Det er eit burlesk heltedikt skrive på makaronisk latin og ulike italienske dialektar, på heksameter. Diktet handlar om eventyra til den unge adelsmannen Baldus og venene Cingar og kjempa Fracassus. Folengo gav ut diktet under løyndenamn som Merlino Coccajo (Cocajo, Cocaj) og Merlinus Coccaius.
Det neste verket hans, Orlandino frå 1526, var eit dikt på italiensk, skrive i ottava rima og sett saman av åtte canto (songar). Dette kom ut under løyndenamnet Limerno Pitocco ('tiggaren') da Mantova. Begge verka dreiv gjøn med den italienske episke romansetradisjonen. Dei var parodiar på soger om omflakkande riddarar og karikaturar på verk som Orlando furioso, Den guddommelege komedien av Dante og Vergil sine verk. Særleg gjorde dei narr av moten med å etterlikna språk og litteratur frå antikken. Han skreiv også andre dikt, som Moschaea, eit makaronisk dikt om krigen mellom fluger og maur, og «Zanitonella», ein parodi på Vergil sitt Bucolica.
I 1533 gav han ut eit dikt om Kristus, L'Umanità del Figliuolo di Dio. I det latinske Janus uttrykker han anger for sine tidlegare verk, medan Hagiomachia skildrar livet til ulike helgenar på heksameter. Palermitana, som tenker seg tilbake til tida rundt Jesus sin fødsel, er på italiensk og nyttar terza rima.
Provinsen Yozgat
Provinsen Yozgat (tyrkisk Yozgat ili) er ein provins i det sentrale Tyrkia. Naboprovinsane er Çorum i nordvest, Kırıkkale i vest, Kırşehir i sørvest, Nevşehir i sør, Kayseri i søraust, Sivas i aust, Tokat i nordaust og Amasya i nord. Provinshovudstaden er Yozgat.
Teofilo Folengo
Verk
Folengo sine verk var ein viktig påverknad for Rabelais, både i form og stil.
Provinsen Yozgat
Distrikt
Provinsen Yozgat er delt inn i 14 distrikt (hovuddistriktet er utheva):
Johan Opsahl
Opsahl utdanna seg ved landbrukshøgskulen på Ås. Han tok i 1898 over farsgarden Opsal. I tillegg til gardsdrift med skogbruk, dreiv han også tømmerhandel, sagbruk, mylne, frørenseri og torvstrøfabrikk. Ei tid var han styreformann for Funnefoss tresliperi.
Perioden 1907-10 hadde Opsahl sete i formannskapet i Nes. Hausten 1909 vart han vald til å representere einmannskrinsen Øvre Romerike på Stortinget 1910-12. På Tinget hadde han sete i Lagtinget og han var medlem av Jarnbanekomiteen. Han ivra for å få ein aust/vest-jarnbane mellom Kongsvinger og Gjøvik, men tida var over for dei store jarnbanestrekka på det sentrale Austlandet. Opsahl var i 1910 permittert 8.–20. juni og i 1911 frå 20. juni til 24. juli.
Liam Brady
William Brady, kjent som Liam Brady, er ein irsk tidlegare fotballspelar frå Dublin. Han var ein framifrå offensiv midtbanespelar, kjend for sin utsøkte teknikk og si evne til ballkontroll, som para med ein presis venstrefot og eit uvanleg blikk for spelet gjorde han til den fremste playmakeren i engelsk seriefotball dei siste åra fram til 1980.
Klubbspel
Brady fekk sin ligadebut med Arsenal FC hausten 1973. Frå 1977 var han ein av dei dominante spelarane i engelsk 1. divisjon. Våren 1979 var han med på å sikre Arsenal FA-pokalen, etter ein sesong der han vart kåra til årets spelar i engelsk fotball. Sommaren 1980 vart han overført til den italienske klubben Juventus. Både i 1981 og 1982 vart han seriemeister med klubben frå Torino, i den fyrste sesongen sågar klubben sin toppskårar i Serie A med 8 nettkjenningar. Perioden 1982-87 var han aktiv for andre italienske fotballag: 1982-84 Sampdoria, 1984-86 FC Inter og til sist Ascoli. I mars 1987 skreiv han kontrakt med engelske West Ham United. Han fylgde klubben ned i 2. divisjon, la opp våren 1990.
Landslagsspel
Frå 30. oktober 1974 til 16. mai 1990 spelte Brady 72 landskampar for Irland, skåra 9 mål. Det irske landslaget klarte ikkje å kvalifisere seg til noko internasjonal turnering i hans tid som aktiv spelar.
Fylkesveg 51 i Hedmark
Fylkesveg 51 i Hedmark går mellom Kolloen og Brumundsaga i Ringsaker kommune. Vegen er 15,5 km lang.
Zittau
Zittau er ein by i Sachsen i Tyskland, nær landegrensa mot så vel Polen som Tsjekkia. Byen, som ligg 242 meter over havet ved elva Neisse, har 24 500 ibuarar og eit flatemål på 66,8 km².
Bomullsindustri, maskin-fabrikasjon og framstilling av kjemikaliar er viktige næringar i Zittau. Byen er elles eit jarnbane- og vegknutepunkt.
Skirennarane Matthias Buse og René Sommerfeldt er frå Zittau.
Frisyre
Frisyre viser til ulike former ein kan ha hår og skjegg i. Nokre hovudformer av frisyrar er langt hår, kort hår, flette, hestehale og dreadlocks. Skjeggvekst ulike stader kan reknast som kinnskjegg, bart og til dømes fullskjegg eller fippskjegg. Ein kan endra frisyre gjennom klipping, barbering, forming med ulike hårpleieprodukt, endring av hårfarge og anna. Ein frisyre kan vera eit viktig teikn på identitet og status. For mange kan han ha hovudfunksjon som pryd.
Oldtid
Frisert hår er kjend sidan antikken. Sumerisk gullsmedkunst frå gravfunn i Ur i Mesopotamia viser til dømes statuettar av kvinner og menn med store parykkar pynta med juvelar og kunstferdig krølla og frisert hår. Egyptisk bildekunst frå gravkammer viser forseggjorte fletta frisyrar frå dei første dynastia, og parykkar kom tidleg i bruk. Frå det 12. dynastiet (ca. 1900 f.Kr.) viser gravutstyret store hår-ornament av gull og edelsteinar. Fyrstar og rangspersonar barberte hovudet og bar store krølla parykkar. Menn var som oftast glattbarberte, men kongane brukte eit fastbunde lausskjegg saman med dei rikt utforma seremonielle parykkane.
Veggmåleri frå Kreta i den egeiske kulturkrinsen viser kompliserte frisyrar heilt frå ca. 2000 f.Kr. Menn har langt, krølla, olja og voksa hår, ofte med nett, og var som oftast glattbarberte. Fyrstar har håroppsetjingar med gull og påfuglfjører. Kvinnefrisyrane er rikt utforma med lange, slangeliknande krøller, hestehale eller høge chignonar, pannehår av rett oppståande, voksa krøller, hårband, diadem av gull og spiralringar som fletteband.
Tidlege greske frisyrar, mellom anna frå Mykene, minner om dei kretiske. Vasemåleri frå arkaisk tid viser frisyrar med orientalsk preg, der hår og skjegg er langt og kunstferdig krølla. Kvinnene bar lange, lokka frisyrar med band og diadem. Etter persarkrigane gjekk grekarane vekk frå orientalsk mote. I staden hadde krigarar og atletar ein kort, lokka frisyre og var glattbarberte. Filosofar i klassisk og hellenistisk tid kunne ha langt hår og skjegg. Kvinnefrisyrane var relativt enkle, med rett nedhengande halvlange krøller eller fletter, i klassisk tid og seinare med enkelt oppsett hår, midtskil, knute i nakken, hårband og spinkle diadem. Hårnåler, nett av gull eller silke, falske lokkar og farga hår blei brukt.
I den bysantinske kulturen var det vanleg med ei blanding av orientalske og gresk-romerske frisyrar. Dei var kjenneteikna av ein rik bruk av edelsteinar og gull, som er kjend frå dåtidas biletkunst i mosaikkar og fresker.
Mellomalderen
Menn hadde høvesvis kort hår og bar skjegg. Frå midten av 1500-talet blei skjegget stussa spisst og håret halde kortare. Ca. 1600 til ca. 1650 kom bartar og fippskjegg på mote, og begge kjønn bar skulderlangt, krusete hår. På slutten av 1600-talet og første halvdelen av 1700-talet brukte ein fontange, hårpynt av band, kniplingar og anna med namn etter hertuginna av Fontange.
Rundt 1650 tok ein i bruk allongeparykkar, som var høge og hadde lange lokkar. Desse parykkane hadde naturleg hårfarge, men i tida kring 1700 blei dei fortrengt av kvit, pudra parykk. Ca. 1730 blei lokkane samla i ein pung av svart taft. Frå ca. 1750 bant ein krøllene saman med ei svart sløyfe (piskeparykk). Damer pudra håret eller bar kvit parykk gjennom størstedelen av 1700-talet. Frisyren var først lågt kjemma opp frå panna, men voks i 1770- og 1780-åra.
Mot slutten av 1700-talet sløyfa ein pudder og parykk, og håret hang i lange lokkar nedover skuldrene. Menn gjekk med langt hår. Håroppsetjinga i revolusjonstida var enkel. I empiretida fekk damene frisyre etter klassisk mønster, ofte med lokker ved tinningane og diademer til festbruk. Det lange mannshåren forsvann. Under sein-empiren blei håroppsetjinga høg og pynta med kammar. I 1830-åra var håret først skilt i midten og hadde hengekrøllar, seinare blei det glatt, med lokkar ved øyra og samla i nakken. Frå siste halvdel av 1800-talet hadde menn for det meste kortklipt hår. I 1860-åra fekk damefrisyren chignon (fransk, eigentleg 'nakke'), hårpung i nett, som regel laushår. Dette forsvann i 1880-åra og frisyren blei sett opp med knute i nakken. Pannehår blei moderne. Etter kvart blei knuten flytta heilt opp på hovudet med stramt oppstroke nakkehår, og håret blei vridd til ein vertikal rull frå nakke til isse.
Moderne tid
Frå slutten av første verdskrigen spreidde kort hår for kvinner seg, såkalla cutting og bobba hår. I mellomkrigstida kom langt hår på moten att, og permanent slo gjennom for alvor. Etter andre verdskrigen dominerte stjerner som Marilyn Monroe og Doris Day med krølla, lyst hår.
I slutten av 1950-åra innførte den britiske frisøren Vidal Sassoon ein heilt ny klippeteknikk. Blankt, velklippa kort hår blei den store moten, i stil med minimoten til Mary Quant. Midt i 1960-åra introduserte Beatles lang pannelugg for unge menn, og på same måte som då hippierørsla rundt 1970 lanserte langt hår for menn, blei frisyren eit synleg teikn på avstandstaking frå rådande verdinormer i samtida. Punkhår med skrikande fargar og taggete klipp oppstod rundt 1980. Stilen var opphavleg eit antimotefenomen, men fekk snart tyding for den etablerte frisørmoten i ei mjukare utforming. Tekniske utviklingar innan permanent, farging, bleiking, striper og anna opna for rik variasjon av frisyrar som særleg var merkbar frå 1980-åra.
The Rescuers Down Under
The Rescuers Down Under (norsk tittel: Bernard og Bianca i Australia) er ein amerikansk animert eventyrfilm frå 1990, produsert av Walt Disney Animation Studios og utgjeven av Walt Disney Pictures. Han er den 29. animerte langfilmen frå Disney og oppfølgjaren til 1977-filmen The Rescuers. Filmen går føre seg i australsk outback, og handlar om musene Bernard og Bianca som reiser til Australia for å redde guten Cody frå ein vondkyndt krypskyttar, som er ute etter ein utryddingstruga rovfugl.
Derivator
Derivator er ein komponent som deriverer ei elektrisk spenning. Dei er som oftast bygd rundt ein operasjonsforsterkar.
Analyse i tidsplanet
Kondensatoren blokkerer likestraum, så inngangsstraumen i_{inn} fører til at kondensatoren får ei ladning
Q = Cu_C, der u_{C} er spenninga over kondensatoren. Utgangsspenninga kan uttrykkast
kan straumen uttrykkast
og utgangsspenninga kan uttrykkast
Krinsen finn den deriverte (stigningskoeffisienten) til inngangsspenninga u_{inn}. Tidskonstanten R_fC bestemmer kor følsam derivatoren er.
Frekvensrespons
Derivasjon i tidsplanet tilsvarar multiplikasjon med s i s-planet, så transferfunksjonen til derivatoren blir
We're Gonna Move
We're Gonna Move er ein song av Elvis Presley. Elvis Presley og Vera Matson står oppført som låtskrivarar, men han vart i røynda skriven av ektemannen til Matson, Ken Darby og publisert av Elvis Presley Music. Songen vart spelt inn for filmen Love Me Tender og gjeven ut på ein RCA Victor-EP i 1956. «We're Gonna Move» vart spelt inn 24. august 1956.
Derivator
Frekvensrespons
der \mathcal{L} er Laplace-operatoren. Parameteren er kompleks frekvens, der \sigma er demping, j=\sqrt{-1} og \omega er frekvens, i rad/s. For å finna frekvensresponsen set vi \sigma=0, slik at s=j\omega. Vi plottar så talverdien med logarithmisk frekvensakse og med talverdien i dB. Frekvensresponsen til derivatoren aukar med 20 dB/dek. Derivatoren blokkerer likespenning.
We're Gonna Move
Andre versjonar
Songen er òg blitt innspelt av Adriano Celentano i 1973 og G.I. Blues i 1999. Songen vart omsett til tysk og framført av Peter Moesser som «Unser Haus» i 1959. Ein fransk versjon vart skriven av Jacques Poterat som «Le cavalier du crépuscule» og gjeven ut av Long Chris i 1963.
Derivator
Modifikasjon for å redusera høgfrekvent støy
At frekvensresponsen til derivatoren aukar med 20 dB/dek fører til at eventuell høgfrekvent støy blir forsterka. I mange samanhengar er dette problematisk og ein ynskjer å avgrensa responsen i høgfrekvensområdet. Det gjer ein ved å setta inn ein seriemotstand R_{inn} på inngangen. Ein får då eit HP-respons.
Bruk
Derivatorar ei elektroniske byggeklossar som inngår i mange ulike krinsar, som til dømes kurvegeneratorar, detektorar i form av enkle matsja filter nytta i samband med telekommunikasjon, osb.
Afterburner av ZZ Top
Afterburner er det niande studioalbumet til det amerikanske rockebandet ZZ Top, gjeve ut i 1985. Afterburner vart ein stor salssuksess og selde til fleire gonger platinaplate med fleire hitsinglar. Den mest suksessrike singelen var «Sleeping Bag» som nådde toppen av Mainstream Rock Tracks-lista og åttandeplassen på Billboard Hot 100.
Songen «Can't Stop Rockin'» vart nytta i filmen Teenage Mutant Ninja Turtles III i 1993. Songen «Velcro Fly» var eit element i Stephen King sin The Dark Tower III: The Waste Lands.
Salslister
Album – Billboard (USA)
Singlar – Billboard (USA)
Ångsjön
Ångsjön er ein 97,5 hektar stor innsjø i Offerdal i Krokom kommun i Jämtland i Sverige. Innsjøen ligg i ei høgd på 362 meter over havet, og har Mellsjöån som viktigaste tilløp. Innsjøen vert drenert av Ångsjöån som går til Långan.
Clemence Massif
Clemence Massif er eit langstrekt, stort sett isfritt fjellmassiv, med ei høgd opp mot 1400 moh, som ligg 30 nautiske mil søraust for Shaw Massif på austsida av Lambertbreen. Det vart oppdaga under Australian National Antarctic Research Expeditions frå eit Beaver-fly flydd av D.M. Johnston i 1957, og vart namngjeven av Australian Antarctic Names and Medals Committee etter skvadronleiar P.H. Clemence, som kommanderte desse flygingane ved Mawson-stasjonen i 1957.
Himmelberg Hills
Himmelberg Hills er ei rekkje åsar med fleire utstikkarar ved sørvestenden av Saratoga Table i Pensacolafjella i Antarktis. Dei strekkjer seg over 11,5 nautiske mil. Her finn ein mellom andre Haskill Nunatak, 1710 moh, nær midten, og Ray Nunatak og Beiszer Nunatak i sørenden. Åsane vart kalla opp etter Glen R. Himmelberg ved geologiavdelinga ved University of Missouri–Columbia. Han gjorde petrologiske undersøkingar i lag med A.B. Ford (1973–91) i Antarktis og særleg Dufek-intrusjonen nord i Pensacolafjella.
1995-filmen Pocahontas
Pocahontas er ein amerikansk animert dramafilm frå 1995, produsert av Walt Disney Animation Studios og utgjeven av Walt Disney Pictures. Han er den 33. animerte langfilmen frå Disney og utgjeven i perioden kjend som Disney-renessansen. Filmen er laust basert på historia om den amerikanske urfolkkvinna Pocahontas.
Avgórou
Avgórou (gresk skrift Αυγόρου, tyrkisk Avgoru) er ein by på Kypros og ein lokalstyrt busetnad i distriktet Ammókhostos i Republikken Kypros.
Ved folketeljinga i 2011 hadde busetnaden 4 604 innbyggjarar.
Mount Coates i Mac. Robertson Land
Mount Coates er ein fjelltopp, 1280 moh, like sør for Mount Lawrence i David Range i Framnesfjella. Det vart oppdaga og namngjeven i februar 1931 av British Australian New Zealand Antarctic Research Expedition under Mawson.
A Date with Elvis
A Date with Elvis er det åttande albumet til Elvis Presley, gjeve ut på RCA Victor Records (LPM 2011) i juli 1959. Det består av eit utval av songar som var gjevne ut før og ikkje-utgjevne innspelingar i august 1956 i 20th Century Fox Stage One, to frå Radio Recorders i Hollywood, og fleire innspelingar frå Sun Studio. Albumet nådde 32. plassen på Billboard Top Pop Albums-lista. Det er ikkje lenger i sal på fysisk plate, men finst tilgjengeleg på nettet for nedlasting og strøyming.
Innhald
Etter Presley måtte inn i den amerikanske hæren den 24. mars 1958, ønskte RCA Victor og manageren til Presley, Colonel Tom Parker, å halde namnet hans aktivt hos publikum dei to neste åra då han ikkje kunne halde konsertar eller spele i filmar, og gav ut innspelingar frå kvelvet. Det vart arrangert ei innspeling over to dagar i juni, som gav nok songar til fem singelsider. Singelformatet var det kommersielle fokuset for rock and roll i 1950-åra. Fire av desse songane vart gjevne ut på album i 1958 og 1959 medan han var i militærteneste.
Sjølv etter det som var vanleg seint i 1950- og tidleg i 1960-åra, der albuma ofte berre var kring 35 minuttar lange, var dette eit særs kort album på berre 23 minuttar, og vart eit av dei albuma som nådde lågast på salslistene i dette tiåret. RCA gav ut nok eit album i 1959 med tidlegare utgjevne songar, eit samlealbum men det selde enno dårlegare. Presley kom attende til USA i 1960 og gjekk i studio igjen.
Sing
«Sing» (engelsk for Syng) er ein singel av Oda og Wulff, gjeven ut 19. februar 2014. Songen er skriven av Christer Wulff. 27. januar 2014 vart ein liten del av songen offentleggjort av Norsk rikskringkasting i ein presentasjonsvideo på 15 sekundar, laga i samband med Melodi Grand Prix 2014.
A Date with Elvis
Innhald
Ein annan versjon av albumet, med seks av dei same songane frå originalutgåva, med med 14 songar i alt, kom ut i Australia i september 1959. RCA gav ut dei originale 10 songane frå albumet på CD i 1989.
I 1986 gav The Cramps ut eit heilt anna album som òg heitte A Date with Elvis.
Sing
Melodi Grand Prix 2014
«Sing» er eit av bidraga i den andre semifinalen i Melodi Grand Prix 2014, den norske uttakinga til Eurovision Song Contest 2014 i København i Danmark.
Piz Laschadurella
Piz Laschadurella er eit fjell i Sesvennafjella (Dei sveitsiske Alpane) i Graubünden i Sveits. Fjellet er ein del av Sveits nasjonalpark.
Fylkesveg 53 i Hedmark
Fylkesveg 53 i Hedmark går mellom Mauset og Åsettajet i Ringsaker kommune. Vegen er 1,5 km lang.
Åkersjön
Turisme er viktigaste næringsveg i Åkersjøn. Busetnaden består av eit fåtal heilårsbustader og fleire fritidsbustader. Eit fjellhotell står for ein stor del av servicenæringa på staden. I tillegg til hotellet, er det fjellservicebutikk, gjestgjevari, alpinanlegg og fasilitetar for camping. Turismen rundt Åkersjön er godt tilrettelagt for scooterturistar. Alpinanlegget består av to bakker som deler ein 1500 meter lang skiheis, der den totale fallhøyHan er på om lag 250 meter.
I innsjøen Åkersjön er det først og fremst aure som lèt seg fange. Øvrige busetnader rundt sjølve innsjøen, er Högrun, Dal og Vallrun. Akersjön vert drenert av Åkerån, som er ei av sideelvane til Långan. Elvane møtes like før Landösjön.
Pillow Knob
Pillow Knob er ein fjelltopp, 810 moh, som trengjer gjennom snødekket nordaust i Williams Hills i Neptune Range i Pensacolafjella. Han vart kartlagd av US Geological Survey (USGS) frå landmålingar og flyfoto tekne av U.S. Navy, 1956-66. Det skildrande namnet vart foreslått av Dwight L. Schmidt, ein geologi for USGS i desse fjella, 1962-66.
Panzarini Hills
Panzarini Hills er ei gruppe åsar som ligg nord for San Martinbreen og utgjer den nordlege halvdelen av Argentina Range i Pensacolafjella. Dei vart kartlagde av US Geological Survey (USGS) frå landmålingar og flyfoto tekne av U.S. Navy, 1956-67. Åsane fekk namn av Advisory Committee on Antarctic Names (US-ACAN) etter admiral Rodolfo N. Panzarini, direktør i Instituto Antartico Argentino i denne perioden
Samerådets litteraturpris
Samerådets litteraturpris vart oppretta i 1994 av Samerådet. Føremålet med prisen er å motivere samiske forfattarar til å skrive. For å få prisen, må boka i utgangspunktet vera skriven på eit samisk språk, men også omsetjingar frå andre minoritetsspråk kan godkjennast.